कमरे में आकर मुझे याद आया कि जूते तो बिल्कुल गीले थे। मैं भागकर रसोई में पहुँची वहाँ खाना बन चुका था और खाया भी जा चुका था। मैं अपने जूते सूखाना चाहती थी चूल्हे के आगे आग के पास, पर यह क्या वहाँ तो तीर्थयात्रियों के बहुत सारे जूते पहले से ही सूख रहे थे। मैं सुबह को जल्दी उठकर सुखाने की सोचते हुए अपने कमरे में आकर बिस्तर लेट गयी। वीना मैसूर तो सो चुकी थीं पर स्नेहलता बहुत रात तक लैडस्लाडिंग के कारण बंद रास्ते पर कैसे वापिस आयीं के बारे में बताती रहीं। बातें करते करते कब नींद आ गयी पता ही न चल।